[{"text_idx": "#000000", "text": "Mark Fettes: \u201cNi c\u0302iuj konscias pri la granda laboro antau\u0306 ni\u201d"}, {"text_idx": "#000001", "text": "Post la decido dungi nunan estraranon kiel la g\u0302eneralan direktoron de la tuta asocio, UEA nun serc\u0302as novajn estraranojn. Lau\u0306 prezidanto Mark Fettes la Estraro krom novan g\u0302eneralan sekretarion bezonas respondeculon pri kulturo kaj kongresoj."}, {"text_idx": "#000002", "text": "La 1-an de novembro la Estraro surprize anoncis, ke la g\u0302isnuna g\u0302enerala direktoro, Veronika Poo\u0301r, forlasos sian postenon fine de la jaro. S\u0302ian lokon prenos Martin Scha\u0308ffer, kiu nun estas estrarano kaj g\u0302enerala sekretario de la asocio."}, {"text_idx": "#000004", "text": "La subita s\u0302ang\u0302o, kiu estis farita sen la kutima konkurso pri la posteno, siavice tamen estos problemo por la Estraro de UEA, c\u0302ar Martin Scha\u0308ffer forlasos sian postenon tie."}, {"text_idx": "#000005", "text": "La Estraro tial proponis al la Elekta Komisiono, ke oni ekserc\u0302u ne unu, sed tri novajn estraranojn, kiuj povu transpreni diversajn taskojn kaj eble estonte formu parton de la sekva estraro de la asocio. Tiu propono renkontis iom da kritiko en la Komitato, eble c\u0302ar iuj komitatanoj subkomprenis, ke la Estraro jam scias, kiuj konkretaj homoj estu alelektitaj."}, {"text_idx": "#000007", "text": "La plej multaj komitatanoj s\u0302ajnis konsenti, ke necesas tuj elekti novan g\u0302eneralan sekretarion, sed multaj demandis sin, c\u0302u vere necesas urg\u0302e grandigi la Estraron. La 16-an de novembro tamen aperis en la retejo de UEA alvoko de la Elekta Komisiono pri kandidatoj por maksimume tri novaj estraraj postenoj."}, {"text_idx": "#000008", "text": "La kandidatig\u0302ojn oni atendas g\u0302is la 30-a de novembro. La finan decidon pri la alelekto de novaj estraranoj poste faros la Komitato, lau\u0306 propono de la Elekta Komisiono. Ni petis prezidanton Mark Fettes klarigi, kial lau\u0306 li estas bezonataj pliaj estraranoj."}, {"text_idx": "#000015", "text": "C\u0302u via j\u0302usa vizito en Roterdamo rilatas al la s\u0302ang\u0302o de g\u0302enerala direktoro? C\u0302u vi povas ion diri pri tio, kia vi spertas la nunan etoson en la Centra Oficejo?"}, {"text_idx": "#000017", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}, {"text_idx": "#000018", "text": "Martin Scha\u0308ffer volas stabiligi la asocion"}, {"text_idx": "#000019", "text": "La komitato de UEA akceptis bug\u0302eton kun enorma deficito"}, {"text_idx": "#000021", "text": "S\u0302ajnas al mi, kara Jovana, ke viaj lastaj vortoj malkas\u0302as antau\u0306jug\u0302on. C\u0302u mi pravas? Se ne, pardonu min!\nMi vere, kore esperas, ke Martin Scha\u0308ffer bone kaj atente laboros. Mi forte deziras al li kaj AL NI bons\u0302ancon!"}, {"text_idx": "#000022", "text": "Martin jam delonge gvatas tiun postenon de Ghenerala Direktoro. Jen nun li havas ghin.\nJam antau la foriro de Osmo, Martin flustris sian intencon esti ghenerala direktoro kiam neniu jam kandidatighis. Kiam pluraj homoj kandidatighis kaj Martin trovis, ke tiuj kabdadatoj estas pli bonaj ol li, je li kashis sian intencon. Se nun li revenas por kapti la postenon, tio signifas, ke li nun realigas tion, pri kio li pensadas delonge. Tio klare montras, ke VERE IO KASHIGHAS MALANTAU LA SUBITA ANONCO PRI LA NOMUMO de Martin. Ni vidos kio okazos poste. Do JOVANA tute pravas."}, {"text_idx": "#000029", "text": "Nu, kredeble estas iel vere ke UEA volas pli multe ol _kiom_ g\u0302i povas realigi, sed la c\u0302efa problemo lau\u0306 mi estas ke g\u0302i ne klare scias _kion_ g\u0302i volas. Dum la celoj estas malklaraj, ankau\u0306 ne eblas havi klaran ideon kiel atingi ilin. La plej evidenta ekzemplo estas la Delegita reto. G\u0302i estas la kerna servo de UEA, sed neniu parolas pri g\u0302i. Precize kion ni volas per la Delegitoj? C\u0302u ili estas postrestaj\u0302o el tempo kiam oni povis esti en nur unu loko samtempe, au\u0306 c\u0302u fakte la Delegitoj havas gravan taskaron? Neniu faras tiun tute simplan demandon, eble c\u0302ar la respondo antau\u0306videble estas malsimpla."}]